**คำรับรอง**

**การรับเงินอุดหนุนด้านวิทยาศาสตร์ วิจัยและนวัตกรรม**

**มหาวิทยาลัยเทคโนโลยีราชมงคลศรีวิชัย ประจำปีงบประมาณ พ.ศ. 2568**

ทำที่...................................................

วันที่..........เดือน...................พ.ศ...........

ข้าพเจ้า นาย/นาง/นางสาว..............................นามสกุล...............................ตำแหน่ง.............................

สังกัด...............................................................................................................................อายุ.............................ปี

ปัจจุบันอยู่บ้านเลขที่...........ตรอก/ซอย..........................ถนน.........................ตำบล/แขวง...................................อำเภอ/เขต...............................................จังหวัด...............................................รหัสไปรษณีย์..............................

โทรศัพท์เคลื่อนที่.......................................ในฐานะหัวหน้าโครงการ ขอให้คำรับรองการปฏิบัติตามเงื่อนไขของการให้ทุนอุดหนุนการวิจัย โครงการวิจัยกองทุนส่งเสริมวิทยาศาสตร์ วิจัยและนวัตกรรม จากหน่วยงานดำเนินกิจการของสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ประจำปีงบประมาณ พ.ศ. 2568 ต่อมหาวิทยาลัยเทคโนโลยีราชมงคลศรีวิชัย มีรายละเอียดดังต่อไปนี้

ข้อ1. คำรับรองนี้เป็นคำรับรองเพื่อดำเนินโครงการวิจัย เรื่อง

ชื่อโครงการ ............................................................................................................................................

…………………………………………………………………………………………………………………………..……………………………….

รหัสโครงการ........................................................

จำนวนงบประมาณ.....................................บาท (..................................................................................)

โดยมีระยะเวลาดำเนินการ.............เดือน นับตั้งแต่วันที่.............เดือน..............................พ.ศ................ ถึงวันที่..............เดือน.................................พ.ศ.................

ข้อ ๒. ผู้ให้คำรับรองตกลงว่าจะดำเนินการวิจัยให้เสร็จสิ้น ตั้งแต่วันที่......เดือน............พ.ศ...... ถึงวันที่......เดือน............พ.ศ...... ขยายระยะเวลาได้ไม่เกินหกเดือน ทั้งนี้ หากมีความจำเป็นด้วยเหตุสุดวิสัยให้สามารถขยายเวลาได้อีกไม่เกินสามเดือน

ข้อ 3. ผู้ให้คำรับรองจะต้องปฏิบัติตามประกาศมหาวิทยาลัยเทคโนโลยีราชมงคลศรีวิชัย เรื่อง หลักเกณฑ์การบริหารแผนงาน โครงการ และงบประมาณด้านวิทยาศาสตร์ วิจัยและนวัตกรรม เพื่อสนับสนุนงานมูลฐาน (Fundamental Fund; FF) พ.ศ. ๒๕๖8 และเงื่อนไขการดำเนินโครงการวิจัยตามเอกสารแนบท้ายคำรับรอง  
ฉบับนี้ ซึ่งถือเป็นส่วนหนึ่งของคำรับรอง ดังต่อไปนี้

เอกสารแนบ ๑ โครงการวิจัยตามข้อ ๑

เอกสารแนบ 2 แผนการใช้จ่ายเงินในการดำเนินการวิจัย (แบบ วจ.๑ด) และแผนการดำเนินงานสำหรับโครงการวิจัย (แบบ วจ.๓ด)

เอกสารแนบ 3 เอกสารอื่น ๆ (ถ้ามี)

ข้อ 4. การจ่ายงบประมาณสนับสนุน

ข้อ 4.1 ค่าครุภัณฑ์ ค่าสิ่งก่อสร้าง ให้จ่ายได้เฉพาะรายการที่ได้รับอนุมัติในโครงการวิจัย การจัดหาครุภัณฑ์ หรือสิ่งก่อสร้างรายการที่มีวงเงินเกินกว่าหนึ่งแสนบาท เมื่อได้รับความเห็นชอบจากหัวหน้า หน่วยงานในการจัดซื้อ หรือจัดจ้างแล้วให้ดำเนินการตามกระบวนการจัดหากับหน่วยเบิกจ่าย

ข้อ 4.2 หลักเกณฑ์การจ่ายเงินงวดให้ปฏิบัติตามที่แหล่งทุนกำหนด ดังนี้

งวดที่ ๑ : ให้จ่ายร้อยละ 60 ของเงินอุดหนุนโครงการวิจัยที่ได้รับอนุมัติ เมื่อหน่วยเบิกจ่ายได้รับเงินจากแหล่งทุน/มหาวิทยาลัย และผู้ให้คำรับรองได้บันทึกข้อมูลในระบบสารสนเทศการวิจัยเรียบร้อยแล้ว

งวดที่ ๒ : ให้จ่ายร้อยละ 40 ของเงินอุดหนุนโครงการวิจัย เมื่อหัวหน้าโครงการวิจัยส่งหลักฐานการจ่ายเงินที่ได้รับในงวดที่ ๑ พร้อมกับส่งรายงานความก้าวหน้าของโครงการวิจัยและร่างผลผลิตโครงการวิจัย และได้รับการประเมินจากคณะกรรมการติดตามและประเมินผลการวิจัยตามประกาศที่มหาวิทยาลัยกำหนด และผู้ให้คำรับรองได้บันทึกข้อมูลในระบบสารสนเทศการวิจัยเรียบร้อยแล้ว

ข้อ 5. การรับโอนเงินงานวิจัยจากมหาวิทยาลัย ผ่านระบบ KTB Corporate Online หากการโอนเงินงานวิจัยดังกล่าว ธนาคารคิดค่าธรรมเนียมในการโอนเงิน ผู้ให้คำรับรองยินยอมให้ธนาคารหักเงินค่าธรรมเนียมการโอนเงิน จากเงินงานวิจัยที่โอนนั้นได้

ข้อ 6. ผู้ให้คำรับรองต้องใช้จ่ายเงินงบประมาณสนับสนุนการวิจัยตามระยะเวลาที่ระบุในคำรับรองรวมถึงระยะเวลาที่ได้รับอนุมัติให้ขยายเวลา หากสิ้นสุดระยะเวลาดังกล่าว มหาวิทยาลัยจะระงับการเบิกจ่ายงบประมาณสนับสนุนการวิจัยส่วนที่เหลือ

ข้อ 7. ผู้ให้คำรับรองจะต้องจัดส่งผลผลิตจากงานวิจัยตามเงื่อนไขการรับงบประมาณที่กำหนดไว้ในประกาศของมหาวิทยาลัย ทั้งนี้ต้องรายงานผลลัพธ์ (Outcome) และผลกระทบ (Impact) ในระบบ NRIIS เป็นระยะเวลาต่อเนื่อง ๕ ปี ตามที่ สกสว. กำหนด

ข้อ ๘. กรรมสิทธิ์ในผลงานวิจัยและนวัตกรรมและสิทธิในทรัพย์สินทางปัญญาของผลงานวิจัยที่เกิดขึ้น ให้ดำเนินการภายใต้พระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ. ๒๕๖๔ และระเบียบมหาวิทยาลัยเทคโนโลยีราชมงคลศรีวิชัย ว่าด้วยการบริหารจัดการทรัพย์สินทางปัญญา ผลงานวิจัยและนวัตกรรม พ.ศ. 2566

ข้อ 9. การเผยแพร่ผลงานวิจัย ทั้งรายงานการวิจัยฉบับสมบูรณ์หรือการเผยแพร่ในลักษณะอื่น ผู้ให้คำรับรองจะต้องระบุในกิตติกรรมประกาศหรือที่หนึ่งที่ใดในการจัดพิมพ์ตามความเหมาะสมว่า “ได้รับงบประมาณอุดหนุนการวิจัยจากกองทุนส่งเสริมวิทยาศาสตร์ วิจัยและนวัตกรรม (กองทุนส่งเสริม ววน.) และ มหาวิทยาลัยเทคโนโลยีราชมงคลศรีวิชัย รหัสโครงการ……………….......” หรือ“This research was supported by National Science, Research and Innovation Fund (NSRF) and Rajamangala University of Technology Srivijaya (Ref. No. …………………)”

ข้อ ๑๐. หากผู้ให้คำรับรองผิดคำรับรองข้อหนึ่งข้อใด มหาวิทยาลัยจะระงับการให้งบประมาณสนับสนุนและอาจพิจารณาบอกเลิกคำรับรองได้ ทั้งนี้เมื่อมหาวิทยาลัยบอกเลิกคำรับรองแล้ว ผู้ให้คำรับรองยินยอมรับผิดชดใช้เงินที่ได้รับไปแล้วคืนให้แก่มหาวิทยาลัยเท่ากับจำนวนเงินที่ได้รับไปทั้งหมดจากมหาวิทยาลัย

ข้อ 11. การชดใช้เงินคืนตามคำรับรองนี้ ผู้ให้คำรับรองจะต้องชำระทั้งหมดภายในกำหนด 30 วัน นับแต่วันได้รับแจ้งให้ชดใช้จากมหาวิทยาลัย หากผู้ให้คำรับรองไม่ชำระภายในกำหนดหรือชำระให้แต่ไม่ครบ ทั้งนี้จะโดยความยินยอมของผู้ให้คำรับรองหรือไม่ก็ตาม ผู้ให้คำรับรองยินยอมให้คิดดอกเบี้ยเงินที่ยังมิได้ชำระในอัตราร้อยละ 5 ต่อปี นับแต่วันครบกำหนดชำระจนถึงวันที่ชำระเสร็จสิ้น

ข้อ 12. ในกรณีที่ผู้ให้คำรับรองมีพันธะต้องชดใช้เงินแก่มหาวิทยาลัยตามคำรับรองนี้ ผู้ให้คำรับรองยินยอมให้มหาวิทยาลัยหักเอาจากเงินเดือน บำเหน็จบำนาญและ/หรือเงินอื่นใด ที่ผู้ให้คำรับรองจะพึงได้รับจากมหาวิทยาลัยเพื่อชดใช้เงินดังกล่าวได้

ข้อ 13. ผู้ให้คำรับรองต้องปฏิบัติตามระเบียบฯ ประกาศฯ และแนวปฏิบัติอื่น ๆ ที่เกี่ยวข้องทั้งที่ใช้บังคับอยู่แล้ว และที่จะกำหนดขึ้นใช้บังคับในภายหน้า

ผู้ให้คำรับรองได้อ่านและเข้าใจคำรับรองนี้แล้ว จึงได้ลงลายมือชื่อไว้เป็นสำคัญ

ลงชื่อ.........................................................ผู้ให้คำรับรอง

(.......................................................)

ตำแหน่ง หัวหน้าโครงการ

ลงชื่อ.........................................................ผู้รับคำรับรอง

(.......................................................)

ตำแหน่ง...................................................

ลงชื่อ.........................................................พยาน

(.......................................................)

ตำแหน่ง...................................................

ลงชื่อ.........................................................พยาน

(.......................................................)

ตำแหน่ง...................................................